Panak benua India

Panak benua India utawi subbenua India inggih punika wawengkon fisiograpis ring Asia Kelod, sané magenah ring Lémpéngan India lan ngalojor nuju kelod ka Samudra Hindia saking Pagunungan Himalaya, riantara Celuk Benggala ring sisi kangin miwah Segara Arab ring sisi kauh. Mangkin kakepah riantara Bangladésh, India, miwah Pakistan. (subscription required) Sacara géologis, panak benua India kakait sareng daratan sané belah saking superbenua Gondwana selami Periode Kapur lan magabung sareng daratan Éurasia kirang langkung 55 yuta warsa sané lintang.

Sacara géograpis, niki inggih punika wawidangan samenanjung ring Asia Tengah-Kelod, kawatesin olih Himalaya ring kalér, Hindu Kush ring sisi kauh, miwah Arakan ring sisi kangin. Sacara géopolitik, panak benua India ketahné ngalingkubin sajebag utawi atengané Bangladésh, Bhutan, India, Népal, Pakistan miwah Sri Lanka, taler Maladéwa. Paistilah "panak benua India" miwah Asia Kelod kapah-kapah kaanggén sacara magentosan antuk nujuang wawengkon punika, yadiastun paistilah Asia Kelod ketahné taler ngalingkubin Afganistan.

 Catetan 

 Pustaka